
ПРЕССЪОБЩЕНИЕ
11 ноември 2010 г.

Българската банкова система работи нормално и е стабилна
Във връзка със заявен медиен интерес по повод направено изявление в парламента Българската народна банка отново напомня, че за пореден път се прави опит финансовата стабилност на страната да бъде принизена до нивото на партийните страсти и боричкания. Фактите са категорични – българската банкова система работи нормално и излъчва стабилност, тъй като е обект на строги надзорни регулации и контрол. Това е многократно потвърждавано от авторитетни международни институции и анализатори, включително и през последните трудни за цяла Европа години.

БНБ отново обръща внимание, че продаването на страх – от вътрешни или чужди източници, работи срещу интересите на българските граждани, на българската икономика и на българската държава.

